**200915**

**Құдайға толықтай сенім арту**

**1 бөлім**

***«Ал Иса Мәсіхпен жүрген сендердің барлық қажеттеріңді де менің Құдайым Өзінің керемет байлығы бойынша қамтамасыз ететін болады.»***

***(Філіпілікт. хат 4:19)***

Исаның шәкірттері Одан: «Тәңірім, бізге мінажат етуді үйретші» дегенде, Ол: «Күнделікті нанымызды бүгін де бере гөр» - деген сөздері бар мінажатты берді. Тамақтан гөрі маңызды ештеңе жоқ, ал егер сізге сол тамақ жетпей жатса, сіз, оңашада, Құдайға осы мәселеде сізге қамқорлық жасауын сұрау үшін мінажат етесіз. Ол осы мұқтаждыққа ерекше түрде жауап бергенде, сіздің сеніміңіз бірден арта түсіп, Құдайдың мінажатыңызға берген жауабын өміріңізде сезінесіз.

Қызы туылғаннан соң 1 жылдан кейін, Гай мен Одри Даффилд отбасы осындай бір нәрсені бастан кешірді. Ол қыз жиырма бір жылдан кейін менің әйелім болды. Менің әйелімнің әкесі бұл жағдайды осылай сипаттаған:

«1935 жылы Даффилд ханым екеуміз, өзім бағушы болған қауымда қызмет еттік. Бұл біздің үйленгеннен кейінгі алғашқы қауымымыз болды. Бірнеше жылдан кейін біз сол жердегі қызметіміздің аяқталғанын сездік. Бұл туралы аудандық жетекшімізге айтқаннан кейін біз басқа жерге көшу мүмкіндігі туралы сұрадық. Ол бізді басқа қауымда, бағушылық қызметті бастауға шақырды. Осы қауымның ай сайынғы есептерінен олардың мүшелерінің саны біздің алдыңғы қауым мүшелерінен әлдеқайда көп екендігі анық болды. Бұл біздің сол жаққа көшу туралы шешімімізге мүлдем әсер еткен жоқ деп айта алмаймын. Алайда, біз сол қауымға келгенде, бұл қауым мүшелерінің көп бөлігі тек қағаз жүзінде екенін көрдік. Шындығында, қауымда адамдар әлдеқайда аз болатын, және олардың саны біз бұрын қызмет еткен қауымдан да аз болды.

Кейінірек, бір аптадағы жалақымыздың 10 доллар екенін білдік. Қауымда тек бір адамның тұрақты жұмысы болды. Біз терең депрессияға батып кеттік. Біз, әрине, осы жағдайларға қатты алаңдадық, өйткені енді қалай күн көретініміз турады ойлана бастадық.......... жалғасы келесіде.